| Melodi Grand Prix 1985 |
| --- |
|  |
| **Dato:** | 30. mars 1985 |
| **Sted:** | Chateau Neuf, Oslo |
| **Programleder:** | Rita Westvik |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «La det swinge» |
| **Artist:** | Bobbysocks |
| Eurovision Song Contest 1985 |
| **Plass i finale:** | 1 av 19 |
| **Poeng i finale:** | 123 |
| 

|  |  |  |
| --- | --- | --- |
| Melodi Grand Prix 1984 |  | Melodi Grand Prix 1986 |

 |

**Melodi Grand Prix 1985** var den 25. utgaven av Melodi Grand Prix, Norges nasjonale uttaking til Eurovision Song Contest. Ti finalister kjempet i finalen 30. mars 1985 som ble arrangert i Chateau Neuf i Oslo. Vinnerlåten ble «La det swinge», framført av Bobbysocks og skrevet av Rolf Løvland. Duoen representerte Norge i den internasjonale finalen i Göteborg, der «La det swinge» vant med 123 poeng. Dette var Norges første seier i Eurovision Song Contest.

Sendingen
---------

Finalen ble arrangert i et strengt voktet Chateau Neuf i Oslo lørdag 30. mars. Rita Westvik var programleder og loset publikum og tv-seere gjennom sendingen. Et 19-mannsorkester under ledelse av Terje Fjærn akkompagnerte de ti finalelåtene. Koret besto av Per Øystein Sørensen, Kari Gjærum, Håkon Iversen og Anne-Marie Giørtz. I tillegg deltok Hege Schøyen som femtekorist under Bjørn Eidsvågs «Gammel drøm».

NRK holdt ingen åpen innsendingskonkurranse dette året, men satte i stedet ned en egen komité, bestående av Kari Gjærum, Jan Eggum, Lasse Hafreager, Sigurd Jansen og Jan Erik Kongshaug. Komiteen plukket ut ti norske komponister og inviterte dem til å sende inn bidrag til Melodi Grand Prix. 

Jahn Teigen hadde også en sentral rolle i sendingen, både som programlederassistent og som pauseunderholder, der han framførte et potpurri av tidligere Melodi Grand Prix-låter. 

Til å avgjøre det hele hadde NRK hentet inn fire fagdommere fra utlandet. Hver fagdommer ga ett sett med poeng, det samme gjorde fem distriktsjuryer. Forhåndsfavorittene var Anita Skorgan og Bobbysocks, og det var nettopp disse to bidragene som kjempet en hard kamp om seieren. Mens Skorgans «Karma» var favoritt hos fagdommerne, var «La det swinge» favoritten hos distriktsjuryene. Til slutt vant Bobbysocks – som besto av Hanne Krogh og Elisabeth Andreasson. De vant også den internasjonale finalen, Norges første seier.

Utdypende artikkel: Eurovision Song Contest 1985

Resultat
--------

| Nr. | Tittel | Artist | Komponist | Tekstforfatter | Poeng | Plass |
| --- | --- | --- | --- | --- | --- | --- |
| 1 | «Ring ring ring» | Pastel | Pete Knutsen | Marianne Mørk | 66 | 3 |
| 2 | «Gammal drøm» | Bjørn Eidsvåg | Bjørn Eidsvåg | 44 | 7 |
| 3 | «Oh-la-la» | Zaz | Amund Enger | 27 | 9 |
| 4 | «Love, amour og kjærlighet» | Kai Eide | Kai Eide | 22 | 10 |
| 5 | «II & II» | Rolf Graf | Rolf Graf | Finn Kalvik | 50 | 5 |
| 6 | «Karma» | Anita Skorgan | Anita Skorgan | Lars Kilevold | 74 | 2 |
| **7** | **«La det swinge»** | **Bobbysocks** | **Rolf Løvland** | **80** | **1** |
| 8 | «Nattergal» | Mia Gundersen og Olav Stedje | Jonas Fjeld | Astor Andersen | 56 | 4 |
| 9 | «Livet har en sjanse» | Hilde Heltberg | Hilde Heltberg | Stein Gulbrandsen | 49 | 6 |
| 10 | «Si det, si det» | Silje Nergaard | Silje Nergaard | 36 | 8 |

Avstemning
----------

Resultatet ble avgjort av fem distriktsjuryer og fire fagdommere: plateprodusenten Tony Visconti, Eurovision-vinneren Anne-Marie David, musikkforleggeren Stikkan Anderson og BBC-dirigenten Ronnie Hazlehurst. Hver dommer og jury ga 1–9 og 11 poeng til finalelåtene. Avstemningen var spennende, og i begynnelsen ble det et tett løp mellom «II & II», «Karma» og «La det swinge». Etter Anne-Marie Davids poeng dro «Karma» og «La det swinge» fra, og de to melodiene fulgte hverandre tett resten av avstemningen. Til slutt vant «La det swinge». Mens fagdommerne hadde «Karma» som favoritt, ville distriktsjuryene heller ha Bobbysocks. Etter at Ronnie Hazlehurst hadde gitt sine stemmer, spurte programleder Westvik om han trodde «La det swinge» ville vinne Eurovision. «I'm afraid not», svarte den rutinerte dirigenten.

| Nr. | Tittel | 1. | 2. | 3. | 4. | 5. | 6. | 7. | 8. | 9. | Totalt |
| --- | --- | --- | --- | --- | --- | --- | --- | --- | --- | --- | --- |
| 1 | «Ring ring ring» | 3 | 7 | 9 | 7 | 9 | 5 | 9 | 8 | 9 | 66 |
| 2 | «Gammel drøm» | 4 | 4 | 3 | 8 | 3 | 9 | 2 | 5 | 6 | 44 |
| 3 | «Oh-la-la» | 2 | 1 | 1 | 4 | 5 | 4 | 3 | 6 | 1 | 27 |
| 4 | «Love, amour og kjærlighet» | 1 | 3 | 4 | 3 | 1 | 3 | 1 | 3 | 3 | 22 |
| 5 | «II & II» | 9 | 9 | 5 | 2 | 6 | 6 | 7 | 2 | 4 | 50 |
| 6 | «Karma» | 6 | 11 | 8 | 11 | 4 | 11 | 4 | 11 | 8 | 74 |
| **7** | **«La det swinge»** | **7** | **8** | **11** | **9** | **11** | **8** | **6** | **9** | **11** | **80** |
| 8 | «Nattergal» | 5 | 6 | 7 | 6 | 2 | 7 | 11 | 7 | 5 | 56 |
| 9 | «Livet har en sjanse» | 8 | 5 | 6 | 5 | 8 | 1 | 8 | 1 | 7 | 49 |
| 10 | «Si det, si det» | 11 | 2 | 2 | 1 | 7 | 2 | 5 | 4 | 2 | 36 |

Dette var juryene: 1. Tromsø, 2. Tony Visconti, 3. Steinkjer, 4. Anne-Marie David, 5. Elverum, 6. Stikkan Anderson, 7. Porsgrunn, 8. Ronnie Hazlehurst og 9. Stavanger.

Hendelser
---------

Avgjørelsen om å kun invitere spesielt utvalgte komponister vakte harme i deler av det norske musikermiljøet. Grand Prix-veteranen Arne Bendiksen og to medarrangører dro derfor i gang en alternativ sangkonkurranse, *Pop Festival 1985*, en drøy uke før den norske finalen. «Det er for galt at NRK velger å holde en lukket norsk Melodi Grand Prix-konkurranse, hvor bare ti personer er invitert til å delta. Hva med alle dem rundt om i landet som har ting å bidra med?» sa Arne Bendiksen til *Aftenposten*.

Det var et uvanlig stort sikkerhetsoppbud rundt den norske finalen i dagene før sendingen. På finaledagen slo *VG* opp på førstesiden at Chateau Neuf voktes som en festning av sivile vakter, politi og hunder. Avisen kommenterte at sikkerhetsoppbudet til og med overgikk finalen i Jerusalem i 1979. NRK forklarte at sikringen var av hensyn til dekoren, artistene og arbeidsroen.

Merethe Trøan var ett av medlemmene i gruppa Pastel, som framførte «Ring, ring, ring». Hun vant Melodi Grand Prix i 1992 og representerte Norge i den internasjonale finalen i Malmö samme år.

Finn Kalvik skrev teksten til «II & II», men deltok under pseudonymet *B.A. Olsen*.

Referanser
----------

1. 1 2  «Melodi Grand Prix 1985 – norsk finale». Norsk rikskringkasting. 30. mars 1985. Besøkt 30. juli 2016.
2. ↑  «Favorittene». *Verdens Gang*. 30. mars 1985. s. 57.
3. ↑  Dalland, Sverre (2. mars 1985). «Alternativt norsk Melodi Grand Prix». *Aftenposten*. s. 8.
4. ↑  «Grand Prix-festning». *Verdens Gang*. 30. mars 1985. s. 1 og 56.
5. ↑  Pedersen, Jostein; Hansen, Kato (2010). *Melodi grand prix*. Oslo: Schibsted. s. 192. ISBN 9788251636155.

| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi-voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: «Ulveham»

 |